**NACIONALINIO SUSITARIMO DĖL MIŠKŲ**

**SEKTORINIŲ GRUPIŲ**

**DARBO KNYGA**

**NACIONALINĖS MIŠKŲ VIZIJOS ETAPUI**

**Jūsų sektorinės grupės pavadinimas**

|  |
| --- |
| **Miškų mokslo ir mokymo sistemos** |

**Jūsų sektorinės grupės nariai**

|  |  |  |  |
| --- | --- | --- | --- |
| **Eil. Nr.** | **Vardas** | **Pavardė** | **Ką atstovauja?** |
| **1** | **Marius**  | **Aleinikovas** | **LAMMC MI** |
| **2** | **Edmundas**  | **Bartkevičius** | **VDU ŽŪA** |
| **3** | **Julius**  | **Bačkaitis** | **VDU ŽŪA** |
| **4** | **Remigijus**  | **Žalkauskas** | **VDU ŽŪA** |
| **5** | **Vaida**  | **Sirgedaitė-Šežienė** | **LAMMC MI** |
| **6** | **Vaidotas**  | **Lygis** | **KMAIK** |
| **7** | **Juozas**  | **Labokas** | **GTC** |
| **8** | **Nerijus** | **Jurkonis** | **VDU Botanikos sodas** |
| **9** | **Antanas**  | **Baltrušaitis** | **LAMMC MI** |
| **10** | **Valdas**  | **Norvydas** | **KTU** |
| **11** | **Darius**  | **Vaičiukynas** | **StoraEnso** |
| **12** | **Gintarė**  | **Sujetovienė** | **VDU** |
| **13** | **Gintaras** | **Keturakis** | **Kauno kolegija** |

**Darbo knygos paskirtis**

*Šios darbo knygos paskirtis:*

1. *padėti sektorinių grupių dalyviams pasirengti produktyviam darbui Nacionalinės miškų vizijos formavimo renginyje – bendrame forume;*
2. *padėti, kad skirtingos sektorinės grupės suformuluotų rezultatus, kurie galėtų būti tarpusavyje palyginti;*
3. *suteikti skirtingoms sektorinėms grupėms informaciją apie vienos kitų mintis ir pasirinkimus.*

**SVARBU!**

* *Šios knygos įrašai yra sektorinės grupės darbo rezultatas.*
* *Darbo knyga* ***iki 2021 m. rugsėjo 13 d. 12 val.*** *turi būti persiųsta NMS techninei grupei adresu: anzela.valaine@am.lt.*
* *Sektorinių grupių darbo knygų rezultatai apjungti į vieną dokumentą bus pateikti visoms sektorinėms grupėms taip užtikrinant pilną informacijos skaidrumą ir atvirumą.*
* *Sektorinė grupės pristatys darbo knygos rezultatus Nacionalinės miškų vizijos formavimo renginyje – bendrame forume, kuriame bendrakūroje su kitų sektorinių grupių atstovais formuos vieną skirtingus interesus integruojančią Nacionalinę miškų viziją.*

**Bendrakūra**

Nacionalinio miškų susitarimo procesas remiasi bendrakūra, t.y. diskusijos, tekstai ir sprendimai formuojami visiems dalyviams kartu dirbant toje pačioje erdvėje ir tuo pačiu metu. Toks metodas užtikrina visų dalyvių įtraukimą ir kiekvieno nuomonės išklausymą ir skaidrumą. Bendrakūroje rekomenduojama siekti susitarimų konsensuso būdu.

Bendrakūra yra efektyvesnė ir skaidresnė, kai diskusijų dalyviai pasidalina vaidmenimis, tokiu būdu pasiskirstydami ir atsakomybe bei lyderyste. Rekomenduojama kiekvienos diskusijos pradžioje pasiskirstyti šiuos vaidmenis:

1. **Laikrodininkas –** stebi laiką, jei pasisakymams nustatote laiko limitą, apie jį praneša, informuoja grupę apie laiko ribas.
2. **Moderatorius -** užtikrina, kad visi grupėje turėtų vienodai laiko pasisakyti, nebūtų dominuojančių, jei kas nors grupėje veikia destruktyviai ar nepagarbiai kito dalyvio atžvilgiu, turi teisę šią situaciją nutraukti;
3. **Rašytojas –** užrašogrupėje gimusias mintis ir susitarimus pagal pateiktas užduotis, persiunčia dokumentą grupės nariams ir techninei grupei.
4. **Pranešėjas -** pristato grupės mintis bendrame forume grupės vardu.

Vaidmenys neatleidžia nuo dalyvavimo grupės diskusijoje.

**BENDRA INFORMACIJA APIE SEKTORINIŲ GRUPIŲ DARBĄ NACIONALINĖS MIŠKŲ VIZIJOS ETAPE**

Nacionalinės miškų vizijos etapo tikslas – įvertinus skirtingus proceso dalyvių interesus, ateities poreikius ir lūkesčius, išgirsti vieni kitus ir atrasti bendrus sąlyčio taškus ir suformuluoti bendrą ilgalaikę nacionalinę miškų viziją.

**Etapo trukmė**

3-4 sektorinių grupių susitikimai ir bendras 1 dienos forumas. Trukmė: 6-8 savaitės. Preliminarus laikas - 2021 m. rugpjūtis – rugsėjo pradžia.

**Sektorinių grupių dalyvių skaičius**

Sektorinė grupė pati nusprendžia, kiek žmonių dalyvaus sektoriniuose renginiuose.

Sektorinės grupės minimalus dalyvių skaičius 5, jei grupė nesuformuojama, jai siūloma jungtis prie kitų grupių.

Tas pats asmuo gali būti tik vienos sektorinės grupės dalyvis.

**Pradiniai duomenys sektorinių grupių darbui**

1. NMS pamatinis tikslas
2. NMS proceso gairės

**Sektorinių grupių darbo rezultatai**

Šie sektorinių grupių darbo rezultatai, kurie skirti bendro **konteksto** formavimui, yra įrašomi **darbo knygoje** ir **išplatinami** visoms sektorinėms grupėms ir koordinacinei grupei:

 *[Užpildyta darbo knyga]*

1. Sektorinių grupių raida, situacija ir ilgalaikiai poreikiai;
2. Sektorinių grupių pozicijos ir pasiūlymai dėl pamatinio NMS tikslo

Šie sektorinių grupių darbo rezultatai, kurie yra įrašomi **darbo knygoje** ir pristatomi **bendrame forume,** kuriame yra, ir apjungiami ir integruojami ir tik tuomet tampa dokumento dalimi:

*[Užpildyta darbo knyga ir prezentacija bendrame forume]*

1. Nacionalinė miškų vizija

**UŽDUOTYS SEKTORINIŲ GRUPIŲ DARBUI NACIONALINĖS MIŠKŲ VIZIJOS ETAPE**

Sektorinių grupių darbas šiame etape susideda iš trijų užduočių.

**Pirmoji užduotis** skirta suformuluoti jūsų sektorinės grupės poreikį, kuris turėtų būti atspindėtas nacionalinio miškų susitarimo dokumente.

**Antroji užduotis** skirta įvertinti pamatinį nacionalinio miškų susitarimo tikslą ir nustatyti, kokios temos yra aktualios jūsų sektorinei grupei

**Trečioji užduotis** skirta suformuluoti nacionalinę miškų viziją taip, kaip ją mato jūsų sektorinė grupė.

**UŽDUOTIS Nr. 1. POREIKIŲ NUSTATYMAS**

Ši užduotis susideda iš trijų pratimų. Kiekvienas poreikis turi savo priešistorę ir turi savo lūkesčius ateities perspektyvoje, todėl svarbu jį formuluojant įvertinti visą kontekstą.

1. **Pratimas. Atsakydami į pateiktus klausimus, užpildykite sektorinės grupės raidą įtakojusių esminių įvykių ar veiksnių lentelę.**

Kaip istoriškai formavosi ir keitėsi jūsų atstovaujamos sektorinės grupės padėtis per pastaruosius tris dešimtmečius (nuo 1990 m.) iki šių dienų?

Kokie svarbiausi ivykiai, įstatymai, strateginiai dokumentai, organizacijos, finansavimo mechanizmai ar kiti veiksniai labiausiai paveikė (teigamai arba neigiamai) jūsų grupės raidą bei jūsų grupės poreikius?

|  |  |  |
| --- | --- | --- |
| **Įvykis ar veiksnys** | **Laikotarpis** | **Poveikis** (teigiamas/neigiamas, aprašykite keliais žodžiais ar vienu sakiniu) |
| **Nepriklausomybės paskelbimas**  | **1990-1993 m.** | **Po Lietuvos nepriklausomybės paskelbimo sumažėjęs mokslo įstaigų finansavimas, todėl sumažėjo mokslo darbuotojų ir dėstytojų skaičius. Pastebimas mokslinių tematikų susitraukimas.** |
| **Vytauto Didžiojo universiteto atkūrimas** | **1990 m.** | **Teigiamas, naujas vakarietiškas universitetas, naujos tyrimų tematikos, tarpdisciplininiai tyrimai.** |
| **Aukštojo mokslo studijų reforma**  | **2008 -2009 m.** | **Neigiamas. Įvedus studijų krepšelį smarkiai sumažėjo stojančių į miškininkystės studijas studentų kiekis. Pasikeitė mokslo finansavimo sistema, dalis pinigų nukreipiama į konkursinį finansavimą, todėl sumažėjo mokslo įstaigų finansavimas ir darbuotojų atlyginimai.**  |
| **Lietuva įstojo į ES** | **2004 m.** | **Miškotyros tematikos transformacijos, nes Lietuvos įsitraukimas į Europos Sąjungos mokslo erdvę skatino atsižvelgti į ES politiką ir tyrimų prioritetus.** **Atsiranda naujos galimybės projektams, nauji kontaktai, bet kartu padidėja konkurencija dalyvauti tarptautinių projektų konkursuose.****Demografiniai iššūkiai, mažėja stojančiųjų į aukštąsias mokyklas.****Laikotarpiui būdinga tai, kad kolegijos tapo aukštosiomis mokyklomis, pradėjusiomis vykdyti taikomuosius tyrimus.** **Kuriami mokslo slėniai, valstybiniai mokslo institutai prijungiami prie universitetų arba sujungiami į mokslo centrus.** |
| **Likviduota medienos technologijų ir inžinerijos mokslo ir studijų sistema** | **2015-2019 m.** | **Išnyko studijų medienos technologijų studijų programos, nutrūko tarptautiniai projektai, taikomieji akredituotų laboratorijų tyrimai** |
| **Miškų valdymo reforma** | **2018-2020 m.** | **Nutrūko mokslo finansavimas iš urėdijos, suformuota neigiamos visuomeninės nuomonės apie miškininko darbą ir profesiją.**  |
|  |  |  |

1. **Pratimas. Atsakydami į pateiktus klausimus, užpildykite sektorinės grupės dabartį ir ateitį įtakojančius veiksnius.**

Kokie Lietuvos, Europos Sąjungos teisės aktai, strateginiai dokumentai turi šiuo metu ir turės ateityje didžiausią įtaką jūsų sektorinės grupės interesams?

Kokios nacionalinės ir pasaulinės tendencijos: technologijų, finansų, verslo, rinkų, vartotojų ir gyventojų elgsenos, vertybių, kultūros ar kitos daro poveikį jūsų sektorinės grupės interesams ir veiklai bei skatina jūsų sektorinės grupės atstovus diegti pokyčius?

|  |  |
| --- | --- |
| **Dokumentai ar tendencijos** | **Poveikis** (teigiamas/neigiamas, aprašykite keliais žodžiais ar vienu sakiniu) |
| **Miškų įstatymas** | **Daugiau teigiamas, negu neigiamas** |
| **LR Mokslų ir studijų įstatymas 2008 m** | **Daugiau neigiamas, negu teigiamas. Sumažėjo mokslo ir studijų finansavimas, studentų skaičiaus mažėjimas, stojamojo į aukštąją mokykla balo užkėlimas sumažino vaikų iš regionų galimybę siekti aukštojo mokslo. Panaikintas tikslinis studijų vietų finansavimas.**  |
| **Naujoji ES Miškų strategija** | **Poveikis nežinomas, idėja nebloga, bet daug neaiškumų dėl jos įgyvendinimo. Pagrindas Lietuvos miškų strategijos kūrimui.**  |
| **Europos Žaliasis kursas** | **Graži idėja, atsiranda naujos galimybės, gali susiformuoti naujos mokslo kryptys, galimybė kurti didelės pridėtinės vertės produktus iš medienos, taip mažinant iškastinių žaliavų naudojimą.** |
| **ES biologinės įvairovės strategija 2030** | **Teigiamas ekologine ir bioįvairovės išsaugojimo prasme, bet kyla grėsmė miškų ekonomikos sektoriaus susitraukimui, sektorių išsibalansavimui, BVP ir eksporto apimčių mažėjimui. Miestų žalinimo planai – sąlygos miestų-priemiesčio miškų plėtrai.**  |
| **Tendencija - dalies visuomenės neigiamas požiūris į miško naudojimą (kirtimą ūkiniuose ir apsauginiuose miškuose)** | **Neigiamas – viešojoje erdvėje dominuoja radikalių pažiūrų grupės, o nei į miškininkystės mokslininkų, nei į miškininkų poziciją bei ilgametę patirtį šiuo klausimu nėra atsižvelgiama.** |
| **Tendencija - miškininko profesijos įvaizdžio juodinimas.** | **Poveikis neigiamas - žemina miškininkystėje dirbančių prestižą ir savivertę, taip pat atbaido abiturientus nuo miškininko profesijos pasirinkimo, kas kelia strateginę problemą tiek valstybiniam, tiek ir privačiam miškų sektoriui.** |
| **Biomasės energetikos plėtra** | **Sparčiai besivystant žaliajai energetikai, biomasės energetika dar ilgą laiką išliks svarbi. (Proveržiai biomasės konversijos mokslo tyrimuose, kuriant inovatyvias medžiagas ir gaminius.)** |
|  |  |

1. **Pratimas. Atsakydami į pateiktą klausimą, keliais žodžiais ar vienu sakiniu suformuluokite ir įrašykite į langą savo sektorinės grupės esminį ilgalaikį poreikį ar poreikius, kuriuos turėtų atspindėti Nacionalinis miškų susitarimas. Siekite įvardinti tik pačius svarbiausius poreikius ir argumentuotai juos pagrįskite.**

**Išdėstykite poreikius prioritetine tvarka.**

Kokio esminio poreikio (poreikių) patenkinimas ilgalaikėje (kelių dešimtmečių) ateities perspektyvoje užtikrintų jūsų atstovaujamos sektorinės grupės gyvybingumą, darnoje su kitų grupių interesais?

|  |  |
| --- | --- |
| **POREIKIS (-IAI) išdėstyti prioritetine tvarka** | **Argumentuotas poreikio pagrindimas** |
| **Ilgalaikė valstybės strategija miško ir susijusių mokslų ir mokymo (formalaus ir neformalaus) atžvilgiu** | **Miškų mokslams būdingas tyrimų ilgalaikiškumas, regioniškumas, taikomumas bei platus tarpusavyje susijusių problemų spektras. Tačiau paskutiniais metais sąlygos, užtikrinančios šių miškų mokslo specifiškumo požymių išlaikymą, o kartu ir jos sėkmę bei rezultatyvumą, blogėja: trumpėja tyrimų projektų trukmė, mažėja galimybės vykdyti visų miškų mokslo sričių tyrimus.**  |
| **Užtikrinti stabilų ir normalų miškų mokslų darbų finansavimą** | **Miškotyros finansavimas valstybės biudžeto lėšomis yra nepakankamas ir nestabilus. Verslo subjektai bei privačių miškų savininkai yra smulkūs ir nepajėgūs bei nesuinteresuoti finansuoti ilgalaikių mokslinių tyrimų. Už bendrą miškų ūkio politiką bei valstybinių miškų valdymą atsakingos institucijos turi didesnes galimybes kooperuoti lėšas moksliniams tyrimams, inicijuoti ir finansuoti tiek taikomuosius tyrimus, tiek ir eksperimentinės plėtros darbus, tačiau jas nepakankamai išnaudoja. Konkursiniu būdu dažniausiai finansuojami trumpalaikiai projektai (1–3 metų). Toks finansavimas neužtikrina minimalaus miškotyros mokslo funkcionavimo (žmogiškojo potencialo bei eksperimentinės bazės išlaikymo).** |
| **Ilgalaikės specialistų rengimo ir jų kvalifikacijos kėlimo strategijos paruošimas** | **Trūksta miškotyros ir aplinkotyros specialistų tiek valstybiniame, tiek privačiame sektoriuje.** |
| **Mokslinio potencialo ir mokslininko prestižo atkūrimas** | **Paskutiniaisiais metais mokslininko- miškininko profesijos prestižas labai sumažėjo. Pagrindinės to priežastys yra neadekvačiai mažas darbo užmokestis ir sumenkusi mokslo galimybė daryti įtaką miškų politikos formavimui, miškų ūkio valdymui bei ūkinei veiklai** |
| **Ilgalaikių mokslinių tyrimų objektų miškuose palaikymo ir priežiūros užtikrinimas.** | **Lietuvoje turim nemažai unikalių ilgalaikių, kai kuriems jau virš 60 metų, tyrimų barelių kompleksus, kurių priežiūrai ir išlaikymui yra reikalingos lėšos. Kasmet dėl įvairiausių priežasčių prarandame juos, todėl turėtų būti skiriamas nuolatinis finansavimas tokių ilgalaikių tyrimų barelių miškuose palaikymui ir nuolatiniam atkūrimui.**  |
| **Valstybinėje miškų urėdijoje atkurti eksperimentinį-mokomąjį padalinį arba sukurti atskirą eksperimentinę įmonę.** | **Po miškų valdymo reformos nebeliko eksperimentinių-mokomųjų padalinių, kurie tarnautų kaip pagrindinė bazė moksliniams tyrimams, ilgalaikiams eksperimentams, bei studentų mokymams ir praktikoms.**  |
| **Jaunųjų miško bičiulių sambūrio veiklos skatinimas** | **Per paskutinį dešimtmetį smarkiai sumažėjo dėmesys skiriamas Jaunųjų miško bičiulių veiklai. Per šita veiklą vaikai susipažįsta su mišku, su miškininko profesija.** |
| **Skatinti tarptautinius ir tarpdisciplininius tyrimus.** | **Užtikrina šiuolaikinių technologijų vystymą ir maksimalią sąveiką visose miškų tarnystės materialios ir socialinės visuomenės gerovės srityse.** |

**UŽDUOTIS Nr. 2. PASIŪLYMAI NMS PAMATINIO TIKSLO KRYPTYSE**

Ši užduotis susideda iš trijų pratimų, pradžioje jūs įvertinsite NMS pamatinio tikslo krypčių aktualumą, po to pateiksite pasiūlymus interesų balansui ar krypties įgyvendinimui.

1. **Pratimas. Atsakydami į pateiktą klausimą, pasirinkite NMS pamatinio tikslo kryptis (teiginius) ir užpildykite lentelę.**

Kokios NMS pamatinio tikslo kryptys (teiginiai) yra **aktualios** jūsų sektorinei grupei ir kodėl?

|  |  |  |
| --- | --- | --- |
| **NMS pamatinio tikslo kryptis/teiginys. Nukopijuokite formuluotę iš NMS pamatinio tikslo** | **Įvertinkite aktualumą balais:****Labai svarbu – 3 Svarbu – 2 Iš dalies svarbu – 1** | **Poveikis jūsų sektorinei grupei** |
| Ilgalaikį balansą tarp suinteresuotoms šalims ir Valstybei svarbiausių miško teikiamų naudų, suderinant kintančius ekonominius, ekologinius ir socialinius interesus, tuo pačiu užtikrinant tvarių miško ekosistemų formavimą ir išsaugojimą ateities kartoms; | **3** | **Mokslo žinių taikymas randant balansą tarp visų ekosistemų interesų.** |
| biologinės įvairovės išsaugojimą, griežtai saugomų miškų reikiamo ploto ir įvairovės užtikrinimą, taip pat miškų gamtosauginės vertės didinimą saugomose teritorijose, apimant geresnę senų miškų apsaugą ir hidrologinio režimo atkūrimą; | **3** | **Naujų mokslo žinių ir tyrimų poreikio didėjimas.**  |
| Miškų indėlį į klimato kaitos iššūkių suvaldymą, įskaitant ekosistemų išsaugojimą, subalansuotą miškų plotų plėtrą, potencialo didinimą absorbuoti šiltnamio efektą sukeliančias dujas (ŠESD) bei kaupti ir išlaikyti anglį, taip pat miškų prisitaikymą prie klimato kaitos ir jų atsparumo didinimą; | **3** | **Naujų mokslo ir inovatyvių technologijų kūrimo poreikis** |
| Rekreacinio, kultūrinio, dvasinio, taip pat visuomenės sveikatos ir emocinės būklės gerinimui skirto daugiafunkcinio miškų potencialo išryškinimą ir jo stiprinimą, apimant gyvenamosios aplinkos kokybės gerinimą, kraštovaizdžio stabilumo didinimą; | **2** | **Miškininko profesijos prestižo sugrąžinimas, miškų pedagogikos poreikis** |
| Darnaus miškų tvarkymo principais paremto miškininkavimo tolesnį vystymą formuojant daugiafunkcinius miškus, inovatyvių ir adaptyvių tausojančios miškininkystės, įskaitant artimo gamtai miškininkavimo, praktikų bei miško tvarkymo technologijų paiešką ir diegimą, moksliškai pagrįstą laukinės gyvūnijos populiacijų miškuose apsaugą ir sureguliavimą; | **3** | **Naujų mokslo ir inovatyvių technologijų kūrimo poreikis** |
| Ekonominio veiklos miškuose reguliavimo pokyčius, užtikrinant miškų ūkio sektoriaus ekonominį gyvybingumą, reikšminga apimtimi į ekonomiką įtraukiant ir kitas nei mediena miško ekosistemines paslaugas, atsisakant gamtosauginės ar kitokios pridėtinės vertės nekuriančių veiklos apribojimų, taip pat taikant deramas ekonomines paskatas bei nustatant adekvačias kompensacijas miško savininkams ir kitiems ūkio subjektams už bendruosius apribojimus viršijančius ūkinės veiklos suvaržymus; | **3** | **Žiniomis grįsta ekonomika, atsirastų didesnės galimybės didinti miškų ir su jais susijusių mokslų tyrimų finansavimą.**  |
| Holistinį viso miškų sektoriaus, įskaitant ir medienos pramonę bei biomasės energetiką, vystymą, skatinant miškų sektoriaus ekonominę plėtrą kaip darbuotojų socialinės ir valstybės ekonominės gerovės garantą, užtikrinant racionalų miško išteklių naudojimą ir gausinimą, stabilų kokybiškos ir aukščiausios technologinės vertės žaliavinės medienos tiekimą darnaus miškų tvarkymo rėmuose, siekiant kuo aukštesnės pridėtinės vertės kūrimo Lietuvoje, skatinant žiedinę bioekonomiką ir žaliąją transformaciją; | **3** | **Naujų mokslo ir inovatyvių technologijų kūrimo poreikis, didesnės galimybės padidinti miškų ir su jais susijusių mokslo tyrimų finansavimą.**  |
| Miškų mokslų ir su miškais susijusių mokslinių tyrimų ir inovacijų plėtrą bei finansavimą, taikomojo mokslo praktinį diegimą, informacijos apie miškus ir miškininkavimą geresnį pritaikymą vartotojams bei jos sklaidą, visuomenės švietimo miškų klausimais stiprinimą. | **3** | **Mokslinių tyrimų ir inovacijų plėtra, tarptautiškumo skatininmas, visuomenės švietimas, žinių ir įgūdžių perdavimas** |
| Miškininkų ir kitų miškuose bei miškų sektoriuje dirbančių specialistų rengimo tobulinimą žaliosios transformacijos ir skaitmenizacijos kontekste ir reikiamo jų skaičiaus užtikrinimą, jų profesinio prestižo didinimą, taip pat miškų sektoriuje dirbančiųjų socialinių garantijų, profesinio imuniteto ir kolektyvinio atstovavimo stiprinimą, ypač per profesines sąjungas. | **3** | **Užtikrintas pakankamas specialistų kiekio parengimas. Sugrąžintas miškininko profesijos prestižas.** |
| Sudaryti teisines ir ekonomines sąlygas organizuoto privataus miškų ūkio vystymui, sprendžiant specifines Restitucijos procese ir po nuosavybės teisių sugrąžinimo susiformavusias privačių miškų valdymo, naudojimo, apsaugos ir priežiūros problemas (tam parengti ir įgyvendinti ilgalaikę privataus miškų ūkio plėtros programą, kuri atsižvelgtų Lietuvos privačių miškų specifiką ir būtų integruota į Nacionalinę miškų ūkio sektoriaus plėtros programą). | **2** | **Skatins neformalų privačių miškininkų mokymąsi.**  |
|  |  |  |

1. **Pratimas. Atsakydami į pateiktus klausimus ir remdamiesi turima patirtimi ir žiniomis, pateikite pirminius pasiūlymus, kaip konkrečioje NMS pamatinio tikslo kryptyje galėtų būti pasiektas interesų balansas su kitomis sektorinėmis grupėmis.**

Ar jūsų pasirinktoje NMS pamatinio tikslo kryptyje gali kilti ar jau kyla interesų įtampa tarp skirtingų sektorinių grupių?

Kokia yra pagrindinė priežastis ar nesutarimas, dėl kurio kyla ši įtampa?

Kokie sprendimai, pokyčiai, veiksmai ar priemonės galėtų padėti siekti interesų balanso?

|  |  |  |
| --- | --- | --- |
| **NMS pamatinio tikslo kryptis/teiginys. Nukopijuokite formuluotę iš NMS pamatinio tikslo** | **Įtampos priežastis** | **Pasiūlymai interesų balansui** |
| biologinės įvairovės išsaugojimą, griežtai saugomų miškų reikiamo ploto ir įvairovės užtikrinimą, taip pat miškų gamtosauginės vertės didinimą saugomose teritorijose, apimant geresnę senų miškų apsaugą ir hidrologinio režimo atkūrimą; | **Jeigu būtų didinami naujų saugomų teritorijų plotai ir apribojimai ūkiniuose miškuose, sumažėtų valstybinių ir privačių miškų savininkų galimybės ūkininkauti juose.**  | **Rasti protingą sutarimą dėl saugomų teritorijų plėtros ir kompensavimo mechanizmo už prarastas pajamas.**  |
| Miškų indėlį į klimato kaitos iššūkių suvaldymą, įskaitant ekosistemų išsaugojimą, subalansuotą miškų plotų plėtrą, potencialo didinimą absorbuoti šiltnamio efektą sukeliančias dujas (ŠESD) bei kaupti ir išlaikyti anglį, taip pat miškų prisitaikymą prie klimato kaitos ir jų atsparumo didinimą; | **Gali atsirasti skirtingų ir vienas kitam prieštaraujančių, anglies kaupimo ir klimato kaitą mažinančių pasiūlymų.**  | **Remtis mokslu pagrįstomis žiniomis.**  |
| Darnaus miškų tvarkymo principais paremto miškininkavimo tolesnį vystymą formuojant daugiafunkcinius miškus, inovatyvių ir adaptyvių tausojančios miškininkystės, įskaitant artimo gamtai miškininkavimo, praktikų bei miško tvarkymo technologijų paiešką ir diegimą, moksliškai pagrįstą laukinės gyvūnijos populiacijų miškuose apsaugą ir sureguliavimą; | **Kai kurios interesų grupės gali nepripažinti visuotinio sutarto darnaus miškininkavimo principo.**  | **Vadovautis ES Miškų ministrų susitarimu** (MCPFE**) dėl darnaus miškininkavimo principų. Visuomenės švietimas apie miškų sertifikavimo svarbą/naudą** |
| Ekonominio veiklos miškuose reguliavimo pokyčius, užtikrinant miškų ūkio sektoriaus ekonominį gyvybingumą, reikšminga apimtimi į ekonomiką įtraukiant ir kitas nei mediena miško ekosistemines paslaugas, atsisakant gamtosauginės ar kitokios pridėtinės vertės nekuriančių veiklos apribojimų, taip pat taikant deramas ekonomines paskatas bei nustatant adekvačias kompensacijas miško savininkams ir kitiems ūkio subjektams už bendruosius apribojimus viršijančius ūkinės veiklos suvaržymus; | **Kai kurios interesų grupės gali prieštarauja šiam principui.** | **Valstybė turi nustatyti prioritetus, kaip reiktų ūkininkauti miškuose.**  |
|  |  |  |

1. **Pratimas. Atsakydami į pateiktus klausimus ir remdamiesi turima patirtimi ir žiniomis, pateikite pirminius pasiūlymus, dėl kitų, jūsų sektorinei grupei aktualių NMS pamatinio tikslų krypčių.**

*Pirmame pratime nustatėte, jūsų sektorinei grupei aktualias NMS pamatinio tikslų kryptis, antrame pratime išnagrinėjote tas kryptis, kuriose kyla interesų įtampa, trečiame pratime pateikite pasiūlymus toms kryptims, kurios yra aktualios, tačiau nekelia interesų įtampos, t.y. – likusios aktualios kryptys.*

Kokios jūsų pasirinktos NMS pamatinio tikslo kryptys nekelia interesų įtampos?

Kokius sprendimus, pokyčius, veiksmus ar priemones pasitelkiant, šios NMS pamatinio tikslo kryptys galėtų būti įgyvendintos, kad jūsų sektorinės grupės poreikiai būtų atliepti?

|  |  |
| --- | --- |
| **NMS pamatinio tikslo kryptis/teiginys. Nukopijuokite formuluotę iš NMS pamatinio tikslo** | **Pasiūlymai** |
| miškų mokslų ir su miškais susijusių mokslinių tyrimų ir inovacijų plėtrą bei finansavimą, taikomojo mokslo praktinį diegimą, informacijos apie miškus ir miškininkavimą geresnį pritaikymą vartotojams bei jos sklaidą, visuomenės švietimo miškų klausimais stiprinimą; | **Sukurti ilgalaikę ir tvarią miškų ir su jais susijusią mokslinių tyrimų, infrastruktūros atnaujinimo ir palaikymo bei visuomenės švietimo finansavimo sistemą.**  |
| miškininkų ir kitų miškuose bei miškų sektoriuje dirbančių specialistų rengimo tobulinimą žaliosios transformacijos ir skaitmenizacijos kontekste ir reikiamo jų skaičiaus užtikrinimą, jų profesinio prestižo didinimą, taip pat miškų sektoriuje dirbančiųjų socialinių garantijų, profesinio imuniteto ir kolektyvinio atstovavimo stiprinimą, ypač per profesines sąjungas | **Keisti priėmimo į aukštąsias mokyklas tvarką ir priimant atsižvelgti, ne vien į akademinius pasiekimus, bet ir į stojančiojo motyvaciją. Suformuoti valstybės užsakymus specialistų parengimui.****Stiprinti mokymo ir mokslo įstaigų ryšius su socialiniais partneriais.** |
| ilgalaikį balansą tarp suinteresuotoms šalims ir Valstybei svarbiausių miško teikiamų naudų, suderinant kintančius ekonominius, ekologinius ir socialinius interesus, tuo pačiu užtikrinant tvarių miško ekosistemų formavimą ir išsaugojimą ateities kartoms | **Valstybės ir visuomenės gerovę lemiančių klausimų sprendimui privalu vadovautis ne emocijomis, o mokslo įžvalgomis ir mokslu grįstomis rekomendacijomis.** |
| holistinį viso miškų sektoriaus, įskaitant ir medienos pramonę bei biomasės energetiką, vystymą, skatinant miškų sektoriaus ekonominę plėtrą kaip darbuotojų socialinės ir valstybės ekonominės gerovės garantą, užtikrinant racionalų miško išteklių naudojimą ir gausinimą, stabilų kokybiškos ir aukščiausios technologinės vertės žaliavinės medienos tiekimą darnaus miškų tvarkymo rėmuose, siekiant kuo aukštesnės pridėtinės vertės kūrimo Lietuvoje, skatinant žiedinę bioekonomiką ir žaliąją transformaciją | **Formaliojo ir neformaliojo miškininkystės mokymo** **programų aktualizavimas** **Skatinti mokslinius tyrimus sprendžiant iškilusias problemas.****Vykdyti valstybės pasirašytus ir prisiimtus įsipareigojimus, klimato kaitos mažinimo srityje.** |
| Rekreacinio, kultūrinio, dvasinio, taip pat visuomenės sveikatos ir emocinės būklės gerinimui skirto daugiafunkcinio miškų potencialo išryškinimą ir jo stiprinimą, apimant gyvenamosios aplinkos kokybės gerinimą, kraštovaizdžio stabilumo didinimą | **Formaliojo ir neformaliojo miškininkystės mokymo** **programų aktualizavimas** **Skatinti mokslinius tyrimus sprendžiant visuomenės sveikatos, gyvenamosios aplinkos kokybės ir kraštovaizdžio stabilumo, ekosisteminių paslaugų tyrimus.** |
| Sudaryti teisines ir ekonomines sąlygas organizuoto privataus miškų ūkio vystymui, sprendžiant specifines Restitucijos procese ir po nuosavybės teisių sugrąžinimo susiformavusias privačių miškų valdymo, naudojimo, apsaugos ir priežiūros problemas (tam parengti ir įgyvendinti ilgalaikę privataus miškų ūkio plėtros programą, kuri atsižvelgtų Lietuvos privačių miškų specifiką ir būtų integruotą į Nacionalinę miškų ūkio sektoriaus plėtros programą). | **Paspartinti ir pabaigti restitucijos procesą, nepaliekant miškų be savininkų/valdytojų.** **Remti miško plotų plėtrą (įskaitant agrarinės miškininkystės plėtrą, priemiesčio miškų plėtrą, gamtinio karkaso teritorijų renatūralizavimą).****Skatinti privačių miškų savininkų neformalųjį mokymą.**  |
|  |  |

**UŽDUOTIS Nr. 3. NACIONALINĖ MIŠKŲ VIZIJĄ**

**Šios užduoties rezultatą jūsų sektorinės grupės atstovai turės pristatyti nacionalinės miškų vizijos bendrame forume.**

* *Bendrame forume visų sektorinių grupių vizijos bus apjungiamos ir integruojamos į vieną nacionalinę miškų viziją.*
* *Sektorinių grupių vizijos bus naudojamos kaip kontekstinė informacija.*

**Peržiūrėję ankstesnių dviejų užduočių rezultatus aptarkite, kokią matytumėte trokštamą nacionalinę miškų viziją, kurioje atliepiami jūsų sektorinės grupės poreikiai, ir kartu sukuriamas balansas dabartinių interesų įtampų srityse. Viziją suformuluokite ilgalaikėje – t.y. kelių dešimtmečių ateities perspektyvoje.**

**Vizijai formuluoti galite pasitelkti šiuos pagalbinius klausimus:**

Kokiose srityse turėtų įvykti esminiai pokyčiai ir kokie?

Kaip turėtų pasikeisti šalies miškai ir miškai ir miškų sektorius, kad joje neliktų dabartinių konfliktų ir ribojimų?

Koks esminis proveržis leistų subalansuoti visus interesus ir užtikrintų miškų tęstinumą ateities kartoms?

Kaip Lietuvos miškai ir miškų sektorius turėtų keistis ar evoliucionuoti, kad atlieptų esmines ES ir pasaulio tendencijas?

**Suformuluokite viziją tekstu - vienu ar keliais (daugiausia 5) sakiniais.**

|  |
| --- |
| **Lietuvos miškų sektorius, savo veiklą grindžia naujausiais mokslo ir technologijų pasiekimais, laikosi darnaus miškų tvarkymo principų, garantuojančių ekosisteminių paslaugų balansą. Lietuvos miškų sektorius užtikrina valstybės patvirtintą miškų ir tautos sandoros viziją vykdant ilgalaikius ir tvarius miškininkystės, ir su ja susijusių mokslų, tiriamąją veiklą. Lietuvos miškų sektorius taip pat užtikrina mokslinės infrastruktūros palaikymo, visuomenės švietimo bei reikiamų kompetencijų specialistų rengimo, pagal valstybinius užsakymus, finansavimo sistemą. Lietuvos miškų sektorius aktyviai prisideda prie ŠESD emisijų mažinimo ir anglies sankaupų didinimo bei jų išsaugojimo ilgalaikiuose inovatyviuose medienos gaminiuose, plėtojant žiedinę ir bio ekonomiką.** |

**Formuluodami viziją galite (neprivalote) pasitelkti konkrečius vertinimo parametrus, kaip pvz.:**

1) kokio šalies miškingumo (procentais nuo šalies sausumos ploto) iki 2050 metų pageidautų siekti SG; /šiuo metu yra XX%/

2) kiek saugomų miškų – kuriose ribojama miško ūkinė veikla, (proc. nuo šalies bendro miškų ploto) iki 2050 metų pageidautų siekti SG; (I, IIA, IIB, ir III grupės miškai) /šiuo metu yra XX%/

3) griežto saugojimo režimo miškų kiekio saugomose teritorijose (proc. nuo saugomose teritorijose esančių miškų ploto), iki 2050 metų pageidautų/toleruotų SG; (I ir IIA grupės miškai) /šiuo metu yra XX%/

4) kiek ūkinių miškų ploto skirtų produkuoti žaliavinę medieną (proc. nuo šalies bendro miškų ploto) iki 2050 metų pageidautu/toleruotų SG; (IVA ir IVB grupės miškai) /šiuo metu yra XX%/

5) kokio priaugančios medienos kiekis, kaip žaliavinė mediena gali būti išimama medienos pramonės reikmėms (proc. nuo kasmet IV grupės miškuose sukaupiamo medienos tūrio) iki 2050 metų pageidautu/toleruotų SG; /šiuo metu yra XX%/

**PASIRENGIMAS NACIONALINĖS MIŠKŲ VIZIJOS BENDRAJAM FORUMUI**

Artėjant Nacionalinės miškų vizijos bendrojo forumo renginiui jūs gausite informaciją apie tai, kiek kiekviena sektorinė grupė galės deleguoti narių. Visoms sektorinėms grupėms bus suteiktos vienodos teisės dalyvauti. Taip pat bus pateikta detali renginio darbotvarkė.

Pasirengdami Nacionalinės miškų vizijos bendrajam forumui:

1. Nuspręskite, kas atstovaus jūsų sektorinę grupę bendrame forume. – 5 nariai

1 Marius Aleinikovas (ekonominis interesas)

2 Edmundas Bartkevičius (Socialinis interesas)

3 Antanas Baltrušaitis (ekonominis interesas)

4 Remigijus Žalkauskas (Socialinis interesas)

5

1. Nuspręskite, kas iš jūsų sektorinės grupės narių pristatys siūlomą Nacionalinę miškų viziją bendrame forume.

Pristatys Marius Aleinikovas

1. Parenkite, trumpą (3-5 skaidrių) prezentaciją. Pristatymo trukmė - 5 min. Pristatyme apžvelkite savo sektorinę grupę bei jos ilgalaikį poreikį (-ius), pristatykite siūlomą viziją ir jos pagrindimą.

Nacionalinės miškų vizijos bendrojo forumo darbotvarkės veiklos:

* Įvadinis pranešimas
* Sektorinių grupių pristatymai
* Darbas mišriose grupėse, sudarytose iš skirtingų sektorinių grupių atstovų, pateikiant jungtinius Nacionalinės miškų vizijos pasiūlymus
* Nacionalinės miškų vizijos pasirinkimas apjungimo ir reitingavimo ar kitais metodais.

**UŽPILDĘ ŠIĄ DARBO KNYGĄ ATSIŲSKITE NMS TECHNINEI GRUPEI EL.P. ADRESU** **anzela.valaine@am.lt** **iki 2021 m. rugsėjo 13 d. 12 val.**